**Erkka Westerlund** (s. 30. maaliskuuta 1957 Pernaja) on suomalainen jääkiekkovalmentaja. Hän toimi KHL-joukkue Salavat Julajev Ufan päävalmentajana kaudella 2017–2018.

Ura
---

### Seuravalmentajana

Westerlund aloitti valmennusuransa I-divisioonassa pelanneen JyP HT:n päävalmentajana. Westerlundin ensimmäinen merkittävä valmennussaavutus oli JyP HT:n nousu SM-liigaan keväällä 1985. SM-liigassa Westerlund jatkoi JyP HT:n päävalmentajana kolme kautta, minä aikana seura ei päässyt kertaakaan pudotuspeleihin. Westerlund valmensi SM-liigassa pelannutta Rauman Lukkoa kaudet 1989–1991, joina kumpanakaan joukkue ei päässyt pudotuspeleihin, minkä lisäksi se säilytti jälkimmäisellä kaudella liigapaikkansa vasta karsintojen jälkeen.

Seuraavan kerran Westerlund toimi seurajoukkueen valmentajana vasta kaudella 1997–1998, jolloin hän valmensi Raimo Summasen kanssa Helsingin IFK:n Suomenmestariksi. Seuraavalla kaudella voitetun hopean jälkeen Westerlund ja Summanen siirtyivät valmentamaan HIFK:n naapuriseuraa Jokereita. Westerlund valmensi Jokereita kaudet 1999–2001, joista ensimmäisellä joukkue ylsi finaaliin ja saavutti SM-hopeaa.

Westerlundin viimeisin esiintyminen SM-liigajoukkueen päävalmentajana tapahtui kausilla 2010–2012, kun hän valmensi jälleen Jokereita. Hän siirtyi Jokerien päävalmentajaksi marraskuussa 2010 Hannu Jortikan saatua potkut valmennustehtävistä. Westerlund voitti keväällä 2012 Jokereiden kanssa SM-pronssia, minkä jälkeen hän jätti joukkueen.

Kausiksi 2014–2016 Westerlund palasi valmentamaan Jokereita KHL-aikakaudella.

Kaudeksi 2017–2018 Westerlund siirtyy KHL-joukkue Salavat Julajev Ufan peräsimeen.

### Maajoukkuevalmentajana

Erkka Westerlund on toiminut Suomen nuorten jääkiekkomaajoukkueen päävalmentajana kahteen otteeseen kausina 1988–1989 ja 2001–2003. Jälkimmäisen pestin molemmista MM-kisoista Suomi voitti pronssia. Lisäksi Westerlund toimi Suomen alle 18-vuotiaiden jääkiekkomaajoukkueen päävalmentajana kaudella 1996–1997, jolloin Suomi voitti EM-kultaa.

Miesten maajoukkueen päävalmentajana Westerlund toimi ensimmäisen kerran marraskuusta 2004 vuoden 2007 jääkiekon maailmanmestaruuskilpailuihin asti. Vuoden mittaisen pestinsä hän aloitti kesäkuun alussa 2013 ja lopetti 2014 keväällä.

### Muut työt

Westerlund siirtyi elokuussa 2006 Vierumäellä toimivan Suomen urheiluopiston rehtoriksi ja alkoi marraskuussa 2006 hoitaa myös toimitusjohtajan tehtäviä. Hän aloitti vuonna 2007 myös Suomen Jääkiekkoliiton valmennusvaliokunnan puheenjohtajana. Westerlund toimi myös Suomen Olympiakomitean asettaman, vuonna 2010 aloittaneen Huippu-urheilun muutostyöryhmän jäsenenä. Hän on myös mukana perheyrityksessä joka tekee mm. hyvinvointianalyysejä. Westerlund jätti urheiluopiston rehtorin tehtävät vuonna 2014 aloittaessaan Jokereiden päävalmentajana.

Westerlund valmistui liikunnanohjaajaksi Suomen Urheiluopistosta vuonna 1980 ja liikuntatieteiden maisteriksi Jyväskylän yliopistosta vuonna 1986. Hänen liikuntabiologian alaan kuuluva pro gradu -tutkielmansa nimeltä "Erityyppisten harjoitusjaksojen vaikutukset jääkiekkoilijoiden kestävyysominaisuuksiin" valmistui vuonna 1985.

Westerlund on työskennellyt myös Jääkiekkoliiton kehityspäällikkönä vuosina 1991–1997 ja kehityskeskuksen johtajana vuosina 2002–2005.

Westerlundista ilmestyi syksyllä 2019 Fitran kustantama, Manu Tuppuraisen kirjoittama 332-sivuinen kirja *Erkka – Elämän peliä*. ISBN: 9789523501294.

Perhe ja yksityiselämä
----------------------

Westerlund on naimisissa ja hänellä on kolme lasta, pojat Niklas (s. 1990) ja Tomas (s. 1992) sekä tytär Daniela (s. 1998). Koulutukseltaan Westerlund on liikuntatieteiden maisteri.

Saavutuksia
-----------

* SM-liigan parhaan valmentajan palkinto (kaudella 1997–1998 HIFK:n päävalmentajana)
* SM-kulta ja kaksi SM-hopeaa, 18-vuotiaiden EM-kulta, kaksi 20-vuotiaiden MM-pronssia
* Olympiahopea (Vuonna 2006 Torinon talviolympialaisista Suomen maajoukkueen päävalmentajana)
* MM-pronssi (Vuonna 2006 Suomen maajoukkueen päävalmentajana)
* Kaksi MM-hopeaa (Vuosina 2007 ja 2014 Suomen maajoukkueen päävalmentajana)
* Jääkiekkoleijona n:o 200
* Olympiapronssi (vuonna 2014 Sotšin talviolympialaisista Suomen maajoukkueen päävalmentajana)
* Kalen Kannu (vuonna 2014)

Lähteet
-------

1. 1 2 3  Erka Westerlund Elite Prospects. Viitattu 28.10.2013.
2. 1 2  Pusa, Ari: Komentokulttuuri yllätti konkarin.  *Helsingin Sanomat*, 21.9.2018, s. A 36–37.
3. ↑
4. ↑
5. ↑
6. 1 2  Jokeri-pomo Kekäläinen: Luotan Westerlundiin kuin vuoreen  24.11.2010. Helsingin Sanomat.  Arkistoitu 27.11.2010. Viitattu 28.11.2010.
7. ↑  Erkka Westerlund palaa Leijoniin: "Aloitetaan uusi Muppet Show" *HS.fi*.  9.11.2012.  Arkistoitu 29.10.2013. Viitattu 28.10.2013.
8. ↑  Kiekkovalmentaja Westerlund Vierumäen johtoon
9. ↑  Jääkiekkoleijonat (Arkistoitu – Internet Archive)
10. ↑  Lepoaika - Hyvinvointianalyysit ja Johtamisen Valmennusprosessi *Lepoaika*. Viitattu 11.8.2015.
11. ↑  Westerlundien yritys valmentaa ihmisiä parempaan ajanhallintaan *www.itahame.fi*. Viitattu 11.8.2015.
12. ↑  Westerlund jättää toimensa Vierumäellä - "Päätös ei ollut helppo"
13. 1 2 3  Erkka Westerlund: Rakkaudesta jääkiekkoon[vanhentunut linkki]
14. ↑  Tasavauhtiset peruskestävyyslenkit eivät kuulu salibandyn kesäharjoitteluun
15. ↑  Erkka – Elämän peliä *www.fitrakauppa.fi*.  Arkistoitu 5.9.2019. Viitattu 5.9.2019.
16. ↑  Dragon, Kristiina: Jääkiekkovalmentaja Erkka Westerlund: "Joskus pakeneminen on hyökkäystaktiikkaa" *ET*.  17.5.2016. Viitattu 29.5.2022.
17. ↑  Hienola, Eriikka: Liiga-gaalassa palkittiin parhaat – Kalen Kannu Vehviläiselle *ksml.fi*.  3.5.2015. Keskisuomalainen.  Arkistoitu 26.12.2015. Viitattu 26.12.2015.

Aiheesta muualla
----------------

* Erkka Westerlund EliteProspects-sivustolla
* Ylen Elävä arkisto: Tuplamitalitalven treenaaja Erkka Westerlund
* Westerlundin tiedot Jääkiekkomuseon sivuilla.

|  |  |  |
| --- | --- | --- |
| Edeltäjä:**Hannu Kapanen** | **Kalevi Numminen -palkinnon voittaja**1998 | Seuraaja:**Hannu Jortikka** |

|  |  |  |
| --- | --- | --- |
| Edeltäjä:**Mike Eaves** | **HIFK:n päävalmentaja**1997–1999 | Seuraaja:**Ismo Lehkonen** |

|  |  |  |
| --- | --- | --- |
| Edeltäjä:**Timo LahtinenHannu JortikkaTomek Valtonen** | **Jokereiden päävalmentaja**1999–20012010–20122014–2016 | Seuraaja:**Raimo SummanenTomi Lämsä Jukka Jalonen** |

|  |  |  |
| --- | --- | --- |
| Edeltäjä:**Raimo SummanenJukka Jalonen** | **Suomen jääkiekkomaajoukkueen päävalmentaja**2005–20072013–2014 | Seuraaja:**Doug SheddenKari Jalonen** |

|  |  |  |
| --- | --- | --- |
| Edeltäjä:**Ville Peltonen** | **President’s Trophyn voittaja**2006 | Seuraaja:**Sami Kapanen** |

Suomen joukkue – Jääkiekon MM-kilpailut 2005
2 Kukkonen |
3 Nummelin |
4 Timonen (**A**) |
5 Saravo |
6 Väänänen |
7 Niemi |
8 Jokinen |
10 Karalahti |
12 Jokinen (**A**) |
14 Hagman |
16 Peltonen (**C**) |
20 Pakaslahti |
22 Eloranta |
23 Hahl |
24 Viuhkola |
25 Hentunen |
26 Söderholm |
27 Pärssinen |
28 Rita |
30 Norrena |
31 Nurminen |
32 Bäckström |
37 Ruutu |
39 Kapanen |
71 Kallio |
Valmentaja Erkka Westerlund

Suomen joukkue – Jääkiekon MM-kilpailut 2006
3 Nummelin (**A**) |
5 Kukkonen |
6 Saravo |
7 Berg |
9 Luoma |
10 Bergenheim |
12 O. Jokinen |
15 T. Ruutu |
16 Peltonen (**C**) |
18 Mäntylä |
20 Miettinen |
21 Koivu |
22 Santala |
23 Hahl |
24 Viuhkola |
25 Hentunen |
28 Rita |
30 Norrena |
31 Niittymäki |
32 Bäckström |
33 Lehtonen |
36 J. Jokinen |
37 J. Ruutu (**A**) |
55 Pirnes |
71 Kallio |
Valmentaja Erkka Westerlund

Suomen joukkue – Jääkiekon MM-kilpailut 2014
5 Ohtamaa |
6 Kivistö |
10 Karalahti |
12 Jokinen (**C**) |
13 Wirtanen |
18 Mäntylä |
19 Savinainen |
21 Lehterä (**A**) |
22 Salomäki |
25 Jormakka |
26 Immonen |
27 Kontiola |
28 Marttinen |
31 Koskinen |
32 Saros |
34 Palola |
35 Rinne |
38 Hietanen |
40 T. Sallinen |
42 J. Sallinen |
47 Lajunen |
56 Haula |
61 Huhtala |
71 Komarov (**A**) |
81 Pakarinen |
Valmentaja Erkka Westerlund

Suomen joukkue – Talviolympialaiset 2006
3 Nummelin |
4 Timonen (**A**) |
5 Kukkonen |
6 Salo |
7 Berg |
8 Selänne |
10 Nieminen |
11 S. Koivu (**C**) |
12 O. Jokinen |
14 Hagman |
16 Peltonen |
21 M. Koivu |
24 Laaksonen |
25 Hentunen |
26 Lehtinen |
27 Numminen (**A**) |
30 Norrena |
31 Niittymäki |
32 Lydman |
33 Bäckström |
36 J. Jokinen |
37 Ruutu |
39 Kapanen |
77 Niemi |
Valmentaja Erkka Westerlund

Suomen joukkue – Talviolympialaiset 2014
3 Määttä |
4 Väänänen |
5 Kukkonen |
6 Salo |
8 Selänne (**C**) |
12 Jokinen |
15 Ruutu |
16 Barkov |
18 Lepistö |
21 Lehterä |
23 Salminen |
26 Immonen |
27 Kontiola |
28 Korpikoski |
31 Niemi |
32 Lehtonen |
36 Jokinen |
38 Hietanen |
40 Rask |
41 Pihlström |
44 Timonen (**A**) |
45 Vatanen |
50 Aaltonen |
64 Granlund |
71 Komarov (**A**) |
Valmentaja Erkka Westerlund